ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 29/2564เรื่อง รายละเอียดของโครงการจัดการกองทุนรวม\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 129/1(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 สํานักงานออกประกาศไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2554 เรื่อง รายละเอียดของโครงการจัดการกองทุนรวม ลงวันที่ 25 สิงหาคม พ.ศ. 2554 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 39/2556 เรื่อง รายละเอียดของโครงการจัดการกองทุนรวม (ฉบับที่ 2) ลงวันที่ 14 พฤศจิกายน พ.ศ. 2556 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 89/2558 เรื่อง รายละเอียดของโครงการจัดการกองทุนรวม (ฉบับที่ 3) ลงวันที่ 17 ธันวาคม พ.ศ. 2558 (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 14/2560 เรื่อง รายละเอียดของโครงการจัดการกองทุนรวม (ฉบับที่ 4) ลงวันที่ 20 กุมภาพันธ์ พ.ศ. 2560 (5) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21/2560 เรื่อง รายละเอียดของโครงการจัดการกองทุนรวม (ฉบับที่ 5) ลงวันที่ 15 มีนาคม พ.ศ. 2560 (6) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 35/2560 เรื่อง รายละเอียดของโครงการจัดการกองทุนรวม (ฉบับที่ 6) ลงวันที่ 5 กรกฎาคม พ.ศ. 2560 (7) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2561 เรื่อง รายละเอียดของโครงการจัดการกองทุนรวม (ฉบับที่ 7) ลงวันที่ 17 มกราคม พ.ศ. 2561 (8) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 8/2562 เรื่อง รายละเอียดของโครงการจัดการกองทุนรวม (ฉบับที่ 8) ลงวันที่ 1 กุมภาพันธ์ พ.ศ. 2562 (9) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2562 เรื่อง รายละเอียดของโครงการจัดการกองทุนรวม (ฉบับที่ 9) ลงวันที่ 9 เมษายน พ.ศ. 2562 (10) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 30/2562 เรื่อง รายละเอียดของโครงการจัดการกองทุนรวม (ฉบับที่ 10) ลงวันที่ 10 เมษายน พ.ศ. 2562 (11) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 39/2562 เรื่อง รายละเอียดของโครงการจัดการกองทุนรวม (ฉบับที่ 11) ลงวันที่ 19 เมษายน พ.ศ. 2562 (12) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 58/2562 เรื่อง รายละเอียดของโครงการจัดการกองทุนรวม (ฉบับที่ 12) ลงวันที่ 16 กันยายน พ.ศ. 2562 (13) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 3/2563 เรื่อง รายละเอียดของโครงการจัดการกองทุนรวม (ฉบับที่ 13) ลงวันที่ 21 มกราคม พ.ศ. 2563 (14) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 10/2563 เรื่อง รายละเอียดของโครงการจัดการกองทุนรวม (ฉบับที่ 14) ลงวันที่ 3 กุมภาพันธ์ พ.ศ. 2563 (15) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 15/2563 เรื่อง รายละเอียดของโครงการจัดการกองทุนรวม (ฉบับที่ 15) ลงวันที่ 13 มีนาคม พ.ศ. 2563 (16) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 52/2563 เรื่อง รายละเอียดของโครงการจัดการกองทุนรวม (ฉบับที่ 16) ลงวันที่ 28 สิงหาคม พ.ศ. 2563 ข้อ ๒ ประกาศนี้ให้ใช้บังคับกับการจัดทํารายละเอียดของโครงการจัดการกองทุนรวม เว้นแต่ในกรณีกองทุนรวมที่มีประกาศกําหนดหลักเกณฑ์ไว้โดยเฉพาะเป็นประการอื่น ให้เป็นไปตามหลักเกณฑ์ที่กําหนดไว้โดยเฉพาะนั้นข้อ ๓ ในประกาศนี้ คําว่า "กองทุนรวมเปิด" "ผู้มีเงินลงทุนสูง" "บริษัทจัดการกองทุนรวม" "ประกาศการลงทุน" "การลงทุน" "สัญญาซื้อขายล่วงหน้า" และ "ตราสารที่มีสัญญาซื้อขายล่วงหน้าแฝง" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล คําว่า "ผู้ลงทุนสถาบัน" "ผู้ลงทุนรายใหญ่พิเศษ" และ "ผู้ลงทุนรายใหญ่" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่ คําว่า "หน่วย private equity" ให้มีความหมายเช่นเดียวกับบทนิยามของคําดังกล่าว ที่กําหนดไว้ในประกาศการลงทุน "โครงการ" หมายความว่า โครงการจัดการกองทุนรวมข้อ ๔ บริษัทจัดการกองทุนรวมต้องแสดงรายละเอียดของโครงการอย่างน้อยตามรายการดังต่อไปนี้ (1) ชื่อของโครงการ(2) ประเภท อายุ และวัตถุประสงค์ของโครงการ (3) ลักษณะของโครงการ เป็นโครงการที่เสนอขายผู้ลงทุนประเภทใด เช่น ผู้ลงทุนทั่วไป ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง เป็นต้น(4) จํานวนเงินทุนโครงการเริ่มต้น (5) การแบ่งชนิดของหน่วยลงทุน ต้องมีรายละเอียดอย่างน้อยดังนี้(ก) ชนิดของหน่วยลงทุน โดยให้แสดงว่ามีชนิดเดียวหรือหลายชนิด ทั้งนี้ ในกรณีที่มีการแบ่งชนิดหน่วยลงทุนออกเป็นหลายชนิด ให้แสดงหลักเกณฑ์และวิธีการแบ่งชนิดของหน่วยลงทุนด้วย(ข) ค่าธรรมเนียมหรือค่าใช้จ่ายที่จะเรียกเก็บจากผู้ถือหน่วยลงทุน สิทธิประโยชน์ ผลตอบแทน หรือการแบ่งผลประโยชน์ตอบแทนอื่นใด รวมทั้งข้อจํากัดในการเรียกร้องผลประโยชน์ตอบแทน (ถ้ามี) ที่ผู้ถือหน่วยลงทุนจะได้รับ ตลอดจนนโยบายในการจ่ายเงินปันผล ทั้งนี้ ในกรณีที่มีการแบ่งชนิดหน่วยลงทุนออกเป็นหลายชนิด ให้แสดงข้อมูลตามชนิดของหน่วยลงทุน (6) นโยบายการลงทุนของกองทุนรวม ตามข้อ 5 (7) ข้อกําหนดที่เกี่ยวข้องกับการรับซื้อคืนหน่วยลงทุน ตามข้อ 11 (8) การจ่ายเงินปันผล (9) ค่าธรรมเนียมและค่าใช้จ่ายที่เรียกเก็บจากกองทุนรวม หรือผู้ถือหน่วยลงทุน (10) การคํานวณมูลค่าทรัพย์สินสุทธิ ต้องมีรายละเอียดอย่างน้อยดังนี้(ก) การคํานวณและประกาศมูลค่าทรัพย์สินสุทธิ(ข) การคํานวณมูลค่าทรัพย์สินสุทธิแยกตามรายชนิดของหน่วยลงทุน(ค) การดําเนินการในกรณีที่การคํานวณมูลค่าทรัพย์สินสุทธิไม่ถูกต้อง(ง) การคํานวณจํานวนหน่วยลงทุน สําหรับกองทุนรวมที่มีนโยบายการลงทุนในลักษณะของกองทุนรวมตลาดเงินตามประกาศการลงทุน ซึ่งกําหนดราคาหน่วยลงทุนเพื่อการขายและรับซื้อคืนคงที่ตลอดเวลา (11) เงื่อนไขหรือข้อจํากัดในเรื่องดังนี้ (ถ้ามี)(ก) การชําระค่าขายคืนหน่วยลงทุน หรือสับเปลี่ยนหน่วยลงทุน ด้วยหลักทรัพย์หรือทรัพย์สินอื่นแทนเงิน(ข) การเลื่อนกําหนดการชําระเงินค่าขายคืนหน่วยลงทุน(ค) การจัดสรรและการโอนหน่วยลงทุน เช่น การโอนหน่วยลงทุนของกองทุนสิทธิประโยชน์ทางภาษี การโอนหน่วยลงทุนของกองทุนรวมที่เสนอขายต่อผู้ลงทุนที่มิใช่รายย่อย เว้นแต่เป็นการโอนทางมรดก หรือการโอนหน่วยลงทุนของกองทุนรวมควบคู่กรมธรรม์ (12) เงื่อนไขหรือข้อจํากัดของการไม่ขาย การไม่รับซื้อคืน หรือการไม่สับเปลี่ยนหน่วยลงทุนตามคําสั่งที่รับไว้แล้ว (ถ้ามี)ข้อ ๕ รายการนโยบายการลงทุนของกองทุนรวมต้องมีการกําหนดนโยบายการลงทุนที่ชัดเจน และมีรายละเอียดเกี่ยวกับประเภททรัพย์สินที่กองทุนรวมสามารถลงทุนได้ ทั้งนี้ ให้เปิดเผยรายละเอียดดังต่อไปนี้เพิ่มเติมด้วย(1) กรณีที่มีการจํากัดอัตราส่วนการลงทุนของกองทุนรวมในทรัพย์สินใดที่มีผลให้ลงทุนได้น้อยกว่าอัตราที่สามารถลงทุนได้สูงสุดสําหรับทรัพย์สินดังกล่าวตามประกาศการลงทุน ต้องระบุอัตราส่วนการลงทุนสําหรับทรัพย์สินนั้นด้วย(2) กรณีที่เป็นกองทุนรวมมุ่งรักษาเงินต้น ต้องมีรายละเอียดตามข้อ 6(3) กรณีที่เป็นกองทุนรวมทองคําหรือกองทุนรวมอีทีเอฟที่สร้างผลตอบแทนตามการเคลื่อนไหวของราคาทองคําแท่ง ต้องมีรายละเอียดตามข้อ 7 (4) กรณีที่เป็นกองทุนรวมที่จะลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง ต้องมีรายละเอียดตามข้อ 8 (5) กรณีที่เป็นกองทุนรวมที่จะลงทุนในทรัพย์สินตามข้อ 9 เกินกว่าร้อยละ 20 ของทรัพย์สินสุทธิของกองทุนรวม ต้องระบุนโยบายและอัตราส่วนการลงทุนในทรัพย์สินดังกล่าไว้อย่างชัดเจนด้วย (6) กรณีที่เป็นกองทุนรวมหมวดอุตสาหกรรม ต้องระบุหมวดอุตสาหกรรมที่กองทุนรวมมุ่งลงทุนไว้อย่างชัดเจน (7) กรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษที่มีหรือจะมีการลงทุนหรือการทําธุรกรรมตามข้อ 10 ต้องระบุฐานะการลงทุนสูงสุด (maximum limit) ของกองทุนรวม (8) กรณีที่เป็นกองทุนรวมเพื่อการออมที่ผู้ถือหน่วยลงทุนได้รับสิทธิประโยชน์ทางภาษีเพิ่มเติมตามมติคณะรัฐมนตรีเมื่อวันที่ 10 มีนาคม พ.ศ. 2563 ต้องระบุนโยบายการลงทุนซึ่งแสดงได้ว่าเป็นการลงทุนในหลักทรัพย์จดทะเบียนไม่น้อยกว่าร้อยละ 65 ของมูลค่าทรัพย์สินสุทธิของกองทุนรวมข้อ ๖ รายการนโยบายการลงทุนเพิ่มเติมของกองทุนรวมมุ่งรักษาเงินต้น ต้องมีรายละเอียดเกี่ยวกับข้อมูลดังต่อไปนี้ (1) ประเภททรัพย์สินที่กองทุนรวมจะลงทุนเพื่อมุ่งให้เกิดการรักษาเงินต้นของผู้ลงทุนทั้งจํานวน (2) อัตราส่วนการลงทุนขั้นต่ําในทรัพย์สินตาม (1) ซึ่งแสดงได้ว่าอัตราส่วนการลงทุนดังกล่าวสามารถรักษาเงินต้นทั้งจํานวนได้ตามระยะเวลาที่ระบุไว้ในโครงการ (3) ข้อมูลเกี่ยวกับเงื่อนไขและจํานวนเงินต้นที่รักษา ระยะเวลาและกลไกเพื่อการดังกล่าวและข้อมูลอื่นใดที่เกี่ยวข้องซึ่งจําเป็นต่อการตัดสินใจลงทุนของผู้ลงทุนข้อ ๗ รายการนโยบายการลงทุนเพิ่มเติมของกองทุนรวมทองคําหรือกองทุนรวมอีทีเอฟที่สร้างผลตอบแทนตามการเคลื่อนไหวของราคาทองคําแท่ง ต้องระบุข้อมูลซึ่งแสดงถึงรายละเอียดดังต่อไปนี้ (1) คุณสมบัติของทองคําแท่งตามที่ระบุไว้ในส่วนที่ 7 : ทรัพย์สินประเภททองคําแท่ง ของภาคผนวก 3 แห่งประกาศการลงทุน ทั้งนี้ ไม่ว่าจะเป็นการลงทุนโดยทางตรงหรือทางอ้อมในทองคําแท่งนั้น (2) กรณีเป็นกองทุนรวมอีทีเอฟที่สร้างผลตอบแทนตามการเคลื่อนไหวของราคาทองคําแท่ง ให้ระบุอย่างชัดเจนว่าเป็นการลงทุนในทองคําแท่งโดยตรงหรือโดยอ้อมผ่านการลงทุนในหน่วยของกองอีทีเอฟอื่น (ไม่ว่าที่จัดตั้งขึ้นตามกฎหมายไทยหรือต่างประเทศ) ที่มีนโยบายสร้างผลตอบแทนตามความเคลื่อนไหวของราคาทองคําแท่งเช่นกันข้อ ๘ กรณีที่เป็นกองทุนรวมที่จะลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง นโยบายการลงทุนต้องมีรายละเอียดเพิ่มเติมเกี่ยวกับการลงทุนดังกล่าว พร้อมทั้งอธิบายความเสี่ยงและการบริหารความเสี่ยงของการลงทุนดังกล่าวไว้อย่างชัดเจน และให้ระบุข้อมูลซึ่งแสดงรายละเอียดดังต่อไปนี้ (1) กรณีที่สัญญาหรือตราสารดังกล่าวอ้างอิงกับดัชนี ให้มีรายละเอียดเกี่ยวกับเหตุในการเปลี่ยนแปลงการคํานวณดัชนีและการยกเลิกการคํานวณดัชนี ตลอดจนแนวทางการดําเนินการของกองทุนรวมในกรณีที่ปรากฏเหตุดังกล่าวด้วย (2) กรณีที่เป็นการลงทุนแบบซับซ้อนในสัญญาซื้อขายล่วงหน้า ให้ระบุว่าเป็นการคํานวณตามมูลค่าความเสียหายสูงสุด (value-at-risk : VaR) โดยใช้วิธี relative VaR approach หรือ absolute VaR approach แล้วแต่กรณี โดยระบุสมมติฐานที่ใช้ในการคํานวณตามวิธีการดังกล่าวด้วย อย่างน้อยดังนี้ (ก) ระดับความเชื่อมั่น (confidence interval) (ข) ระยะเวลาการถือครองทรัพย์สินที่กองทุนรวมลงทุน (holding period) ในกรณีที่เป็นการใช้วิธี relative VaR approach ให้ระบุ benchmark ที่ใช้ด้วยข้อ ๙ กรณีที่เป็นกองทุนรวมที่จะลงทุนในทรัพย์สินอย่างใดอย่างหนึ่งดังต่อไปนี้ เกินกว่าร้อยละ 20 ของมูลค่าทรัพย์สินสุทธิของกองทุนรวม ให้ระบุรายละเอียดเพิ่มเติมเกี่ยวกับการลงทุนดังกล่าวอย่างชัดเจนด้วย (1) หน่วยลงทุนของกองทุนรวมอื่นภายใต้บังคับตามประกาศการจัดการกองทุน หรือหน่วยของกองทุนที่จัดตั้งขึ้นตามกฎหมายต่างประเทศที่มีลักษณะการลงทุนเช่นเดียวกับกองทุนรวมอื่นดังกล่าวเพื่อประโยชน์ของข้อกําหนดตามวรรคหนึ่ง คําว่า "ประกาศการจัดการกองทุน" หมายความว่า ประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (2) หน่วยของกองทุนไม่ว่าที่จัดตั้งขึ้นตามกฎหมายไทยหรือต่างประเทศ ซึ่งมีวัตถุประสงค์หลักในการลงทุนไม่ว่าโดยทางตรงหรือทางอ้อมในทรัพย์สินที่เป็นอสังหาริมทรัพย์หรือที่เกี่ยวข้องกับโครงสร้างพื้นฐาน (3) หน่วย private equity ข้อ ๑๐ กรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษที่มีหรือจะมีการลงทุนหรือการทําธุรกรรมอย่างใดอย่างหนึ่งหรือหลายอย่างดังต่อไปนี้ ให้ระบุข้อมูลซึ่งแสดงรายละเอียดฐานะการลงทุนสูงสุดของกองทุนรวมในการลงทุนหรือการทําธุรกรรมดังกล่าวด้วย (1) สัญญาซื้อขายล่วงหน้ารวมถึงตราสารที่มีสัญญาซื้อขายล่วงหน้าแฝง ทั้งนี้ เฉพาะส่วนที่มีลักษณะเป็นสัญญาซื้อขายล่วงหน้า โดยพิจารณาตามมูลค่าธุรกรรมตามหน้าสัญญาของสัญญาซื้อขายล่วงหน้า (2) การกู้ยืมเงินเพื่อประโยชน์ในการจัดการลงทุนของกองทุนรวม (3) การขายหลักทรัพย์หรือตราสารหนี้โดยมีสัญญาซื้อคืนเพื่อประโยชน์ในการจัดการลงทุนของกองทุนรวม (4) การขายหลักทรัพย์ที่ต้องยืมหลักทรัพย์มาเพื่อการส่งมอบ (5) การลงทุนในหน่วย private equity กรณีที่เป็นกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษซึ่งมีการลงทุนในกองทุนรวมอื่นหรือกองทุนต่างประเทศ การระบุข้อมูลตามวรรคหนึ่งให้รวมถึงการแสดงรายละเอียดฐานะการลงทุนสูงสุดในการลงทุนหรือการทําธุรกรรมดังกล่าวของกองทุนรวมอื่นหรือกองทุนต่างประเทศดังกล่าวด้วย มิให้นําความในวรรคสองมาใช้บังคับกับกรณีที่เป็นการลงทุนในกองทุนรวมอื่นหรือกองทุนต่างประเทศดังต่อไปนี้ (1) กองทุนรวมอสังหาริมทรัพย์ ทรัสต์เพื่อการลงทุนในอสังหาริมทรัพย์ หรือกองทรัสต์หรือกองอสังหาริมทรัพย์ที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในอสังหาริมทรัพย์หรือในกิจการที่ประกอบธุรกิจพัฒนาอสังหาริมทรัพย์ ทั้งนี้ ไม่ว่ากองทรัสต์หรือกองดังกล่าวจะจัดตั้งในรูปบริษัท ทรัสต์ หรือรูปอื่นใด (2) กองทุนรวมโครงสร้างพื้นฐาน หรือกองทุนโครงสร้างพื้นฐานต่างประเทศที่จัดตั้งขึ้นตามกฎหมายต่างประเทศซึ่งมีวัตถุประสงค์หลักในการลงทุนในลักษณะทํานองเดียวกับกองทุนรวมโครงสร้างพื้นฐาน ทั้งนี้ ไม่ว่ากองทุนโครงสร้างพื้นฐานดังกล่าวจะจัดตั้งในรูปบริษัท ทรัสต์ หรือรูปอื่นใดข้อ ๑๑ ข้อกําหนดที่เกี่ยวข้องกับการรับซื้อคืนหน่วยลงทุน ต้องมีรายละเอียดอย่างน้อยเกี่ยวกับวันทําการรับซื้อคืนหน่วยลงทุน และมูลค่าขั้นต่ําในการรับซื้อคืนหน่วยลงทุน (ถ้ามี) กรณีที่เป็นกองทุนรวมตลาดเงินที่มีการชําระค่าขายคืนหน่วยลงทุนในวันส่งคําสั่งขายคืนหน่วยลงทุน รายการการขายและรับซื้อคืนหน่วยลงทุนตามวรรคหนึ่งต้องมีรายละเอียดเกี่ยวกับวงเงินสูงสุดทั้งวงเงินรายบุคคลและวงเงินรวมของกองทุนรวมที่บริษัทจัดการกองทุนรวมจะยินยอมให้ผู้ถือหน่วยลงทุนสามารถขายคืนหน่วยลงทุนในวันส่งคําสั่งขายคืนหน่วยลงทุนข้อ ๑๒ กรณีเป็นกองทุนรวมที่ระบุรายการทรัพย์สินที่จะลงทุนหรือสัดส่วนการลงทุนในทรัพย์สินดังกล่าวในโครงการ บริษัทจัดการกองทุนรวมจะจัดให้มีข้อความสงวนสิทธิในโครงการให้บริษัทจัดการกองทุนรวมสามารถเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นไปตามเงื่อนไขโดยครบถ้วนดังต่อไปนี้ (1) มีเหตุอันควรเชื่อได้ว่าอาจเกิดสถานการณ์ที่จะทําให้บริษัทจัดการกองทุนรวมจําเป็นต้องเปลี่ยนแปลงทรัพย์สินหรือสัดส่วนการลงทุนเพื่อรักษาผลประโยชน์ของผู้ลงทุนเป็นสําคัญ (2) มีการระบุข้อความประกอบการสงวนสิทธิว่า "บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดําเนินการภายใต้สถานการณ์ที่จําเป็นและสมควรเพื่อรักษาผลประโยชน์ของผู้ลงทุนเป็นสําคัญ โดยไม่ทําให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสําคัญ" (3) การแสดงข้อความสงวนสิทธิและข้อความประกอบการสงวนสิทธิต้องอยู่ในหน้าเดียวกันกับการแสดงข้อมูลรายการทรัพย์สินที่จะลงทุนหรือสัดส่วนการลงทุนข้อ ๑๓ การระบุข้อกําหนดในโครงการว่า บริษัทจัดการกองทุนรวมอาจแก้ไขเพิ่มเติมโครงการได้ โดยถือว่าได้รับมติจากผู้ถือหน่วยลงทุนแล้ว หรือข้อกําหนดอื่นในทํานองเดียวกัน ให้กระทําได้เฉพาะกรณีดังต่อไปนี้ (1) การแก้ไขเพิ่มเติมซึ่งมีผลให้ผู้ถือหน่วยลงทุนทั้งปวงได้รับประโยชน์เพิ่มขึ้น (2) การแก้ไขเพิ่มเติมที่ต้องดําเนินการให้เป็นไปตามกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว (3) การแก้ไขเพิ่มเติมชื่อและรายละเอียดอื่นของบุคคลให้ถูกต้อง (4) การแก้ไขเพิ่มเติมที่ไม่มีผลกระทบอย่างมีนัยสําคัญต่อผู้ถือหน่วยลงทุน รวมถึงไม่ทําให้ผลตอบแทนและความเสี่ยงของกองทุนเปลี่ยนแปลงไปอย่างมีนัยสําคัญข้อ ๑๔ ในกรณีเป็นกองทุนรวมซึ่งได้จดทะเบียนเป็นกองทุนรวมก่อนวันที่ประกาศนี้ใช้บังคับ และยังไม่ได้แสดงรายการจํานวนเงินทุนโครงการเริ่มต้นไว้ในรายละเอียดของโครงการ ให้บริษัทจัดการกองทุนรวมดําเนินการแก้ไขเพิ่มเติมรายการดังกล่าวเมื่อมีการแก้ไขเพิ่มเติมโครงการในเรื่องอื่น ๆ ข้อ ๑๕ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 10 พฤษภาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์